joelniklaus/EU_Wikipedias huggingface dataset:
20th Century Studios

Η 20th Century Studios, Inc.(προηγούμενη ονομασία: Twentieth Century Fox Film Corporation ή απλά 20th Century Fox) είναι αμερικανική εταιρεία παραγωγής κινηματογραφικών ταινιών των Ηνωμένων Πολιτειών, η οποία είναι απο το 2019 θυγατρική της Walt Disney Studios, η οποία με την σειρά της είναι θυγατρική της Walt Disney Company. 

Η εταιρεία ιδρύθηκε το 1914 ως Fox Film Corporation. Ωστόσο η συγχώνευση ήταν προφανής, νωρίτερα καθώς το 1933 η ταινία Cavalcade είχε παραχθεί συλλογικά από τις δύο εταιρείες, μια συνεργασία που έδωσε στην ταινία αυτήν Όσκαρ Καλύτερης Ταινίας.Το 2019 η Disney αγόρασε την 20th Century Fox, δια μέσω της αγοράς στοιχείων της 21st Century Fox, με αποτέλεσμα να είναι πλέον θυγατρική της Disney.

Ιστορία

Fox Film Corporation
Η Fox Film Corporation ιδρύθηκε το 1915 από τον πρωτοπόρο Γουίλιαμ Φοξ, ο οποίος διαμόρφωσε την Fox Film Corporation από τη συγχώνευση δύο εταιριών που είχε ιδρύσει το 1913: την Greater New York Film Rental, μια εταιρεία διανομής, η οποία ήταν μέρος των Ανεξαρτήτων; και την  Fox (or Box, ανάλογα με την πηγή) Office Attractions Company, μία εταιρεία παραγωγής. Αυτή η συγχώνευση των εταιρειών των δύο διαφορετικών τύπων ήταν ένα πρώιμο παράδειγμα της κάθετης ολοκλήρωσης. Μόλις ένα χρόνο πριν, η τελευταία εταιρεία είχε διανείμει το πρωτοποριακό καρτούν του Ουίνσορ Μακκέι Gertie the Dinosaur.

Πάντοτε περισσότερο ως επιχειρηματίας παρά έναν θεατρίνος, ο Fox επικεντρώθηκε στην απόκτηση και την οικοδόμηση θεάτρων; οι εικόνες ήταν δευτερεύουσας σημασίας. Τα πρώτα κινηματογραφικά στούντιο της εταιρείας τέθηκαν στο Φορτ Λι, Νιού Τζέρσεϊ, όπου και πολλά άλλα στούντιο ταινιών βασίστηκαν στις αρχές του 20ου αιώνα. Το 1917, ο Γουίλιαμ Φοξ έστειλε τον Σολ M. Βουρτσέλ στο Χόλιγουντ για να επιβλέπει τις εγκαταστάσεις παραγωγής του στούντιο στην Δυτική Ακτή, όπου ένα πιο φιλόξενο και αποδοτικό κλίμα υπήρχε για τον κινηματογράφο. Ο Φοξ είχε αγοράσει το στούντιο Edendale της προβληματικής Selig Polyscope Company, η οποία είχε κάνει ταινίες στο Λος Άντζελες από το 1909 και ήταν το πρώτο στούντιο κινηματογραφικών ταινιών στο Λος Άντζελες.

Ταινίες της 20th Century Studios

Παραπομπές

Κινηματογραφικές εταιρίες παραγωγής
Εταιρείες διανομής ταινιών των Ηνωμένων Πολιτειών
Εξαγορές της Disney
The Walt Disney Company
20th Century Studios
DreamWorks

Η DreamWorks S.K.G. είναι ιδιωτική εταιρεία παραγωγής κινηματογραφικών ταινιών, μία από τις δέκα μεγαλύτερες στις Ηνωμένες Πολιτείες. Εκτός από παραγωγή και διανομή ταινιών, παράγει επίσης παιχνίδια ηλεκτρονικών υπολογιστών και τηλεοπτικά προγράμματα. Ξεκίνησε αρκετά δυναμικά με τους πολλά υποσχόμενους ιδρυτές της Στίβεν Σπίλμπεργκ, Τζέφρι Κάτζενμπεργκ και Ντέιβιντ Γκέφεν, οι οποίοι ήθελαν να δημιουργήσουν ένα δικό τους κινηματογραφικό στούντιο, αλλά τον Δεκέμβριο του 2005 η DreamWorks πέρασε στην ιδιοκτησία της Viacom, ιδιοκτήτη της επίσης κινηματογραφικής εταιρείας Paramount Pictures.

Ιστορία 
Ιδρυμένη το 1994, με $33 εκατομμύρια από κάθε ιδρυτή και $500 εκατομμύρια από τη Microsoft, η DreamWorks S.K.G. (τα αρχικά S.K.G. προκύπτουν από τα αρχικά των επιθέτων των ιδρυτών Spielberg, Katzenberg και Geffen) κυκλοφόρησε την πρώτη της ταινία με τον τίτλο "Ο Ειρηνοποιός" το 1997.
Το 1999 και το 2000, δύο παραγωγές της DreamWorks κέρδισαν συνεχόμενα Όσκαρ καλύτερης ταινίας. Πρόκειται για τις ταινίες American Beauty και  Μονομάχος
Η εταιρεία DreamWorks Records δεν απέφερε το αναμενόμενο κέρδος και πολύ γρήγορα πουλήθηκε, ενώ λίγο αργότερα έκλεισε όταν ο σημαντικότερος καλλιτέχνης της, Τόμπι Κιθ, αποφάσισε να αποχωρήσει ιδρύοντας δική του εταιρεία.
Οι ταινίες της DreamWorks ωστόσο έχουν αποδειχθεί εξαιρετικές εισπρακτικές επιτυχίες, ιδιαίτερα αυτές των κινουμένων σχεδίων.

Ταινίες της DreamWorks

Εξωτερικοί Σύνδεσμοι
 

DreamWorks
Κινηματογραφικές εταιρίες παραγωγής
Εταιρείες διανομής ταινιών των Ηνωμένων Πολιτειών
Εταιρείες ιδρυθείσες το 1994
Focus Features

Η Focus Features είναι εταιρεία παραγωγής κινηματογραφικών ταινιών, συνήθως ποιοτικά αναβαθμισμένων και όχι εμπορικού περιεχομένου. Ανήκει στην NBC Universal που έχει στην κατοχή της και την Universal Pictures. Η Focus Features, με την σειρά της, ελέγχει μια άλλη εταιρεία παραγωγής ταινιών, την Rouge Pictures με την επωνυμία της οποίας εξάγει ταινίες χαμηλότερου προυπολογισμού.

Η πρώτη της ταινία βγήκε το 1999 με τον τίτλο The Muse. Έκτοτε παράγει ταινίες και τηλεοπτικές σειρές, οι οποίες δεν αποφέρουν στην Focus μεγάλα κέρδη, αλλά πολύ ικανοποιητικά για να παράγει κι άλλες ταινίες, όπως άλλωστε κάνει. Η Focus διανέμει επίσης μη-Αμερικάνικες ταινίες στις ΗΠΑ.

Ταινίες της Focus Features 

Κινηματογραφικές εταιρίες παραγωγής
Εταιρείες διανομής ταινιών των Ηνωμένων Πολιτειών
Αποσχοινισμός

Ο αποσχοινισμός είναι η παλαιότερη ονομασία της σημερινής αποκαλούμενης διαδικασίας «κεκλεισμένων των θυρών». Ειδικότερα σε υπαίθριες ή μη δίκες, επί προσβολής της δημόσιας αιδούς ή σχετικών με μυστήρια πράξεων ή πράξεων με σημαντικές ή απόρρητες επεκτάσεις, κατόπιν διαταγής του Ηγεμόνα ή του Δικαστού, περιφρασσόταν με σχοινί και σε απόσταση 22 περίπου μέτρων από το έδρανο ή κιγκλίδωμα του δικαστηρίου ο προ αυτού χώρος, μη επιτρεπομένης έτσι της εισόδου ή προσέγγισης σε οποιονδήποτε.

Αυτή ακριβώς η διαδικασία, ο «αποσχοινισμός» κατέληξε να σημαίνει μεταφορικά και τον αποκλεισμό των δικαιωμάτων του (ενόχου) πολίτη κατόπιν καταδίκης.

Νομικοί όροι
Ιστορία και Θεωρία του Δικαίου
Κρυόβρυση Ιωαννίνων

Η Κρυόβρυση είναι ορεινό χωριό της Ηπείρου στην Περιφερειακή Ενότητα Ιωαννίνων.

Γεωγραφικά - Ιστορικά στοιχεία 
Η Κρυόβρυση απέχει 19 χλμ. από τα Ιωάννινα στην ανατολική πλευρά του όρους Μιτσικέλι,σε υψόμετρο 854 μέτρα ατενίζοντας το ανατολικό Ζαγόρι. 
 

Στην περιοχή σώζεται ακόμα τμήμα της παλαιάς Εγνατίας οδού-καλντερίμι, που χρησιμοποιούσαν οι έμποροι και οι κάτοικοι, που περνάει από την Μάζια και φτάνει ως την Μπαλντούμα. Το εκκλησάκι των Αγ. Αναργύρων στην περιοχή Καμπέρ-Αγά καθώς και το ομώνυμο γεφύρι θυμίζουν τα χρόνια της Τουρκοκρατίας, στα οποία οι κάτοικοι όλων αυτών των περιοχών ανέπτυξαν το εμπόριο και μετέδωσαν στοιχεία του ελληνικού πολιτισμού σε όλες τις βαλκανικές χώρες.  

Ένα μονοπάτι που ξεκινάει από το χωριό διασχίζει σχεδόν όλη την ανατολική πλευρά του βουνού και οδηγεί στην κορυφή, απ' όπου διακρίνονται βουνά, φαράγγια και η πανέμορφη λίμνη Παμβώτιδα.

Διοικητικά στοιχεία
Αναφέρεται επίσημα μετά την απελευθέρωση της Ηπείρου το 1919 στο ΦΕΚ 184Α - 19/08/1919 με την παλιά του ονομασία Γοβριτσά να ορίζεται έδρα της ομώνυμης νεοϊδρυθείσας κοινότητας. Το 1928 με το ΦΕΚ 193Α - 20/09/1928 μετονομάστηκε σε Κρυόβρυση. Σύμφωνα με το σχέδιο Καλλικράτης αποτελεί την τοπική κοινότητα Κρυόβρυσης της δημοτικής ενότητας Περάματος που υπάγεται στο δήμο Ιωαννιτών και σύμφωνα με την απογραφή 2011 έχει πληθυσμό ως κοινότητα 63 κατοίκους.

Παραπομπές

Χωριά του νομού Ιωαννίνων
Δήμος Περάματος Ιωαννίνων
Δήμος Ιωαννιτών
Καλύβια Αναλήψεως Λάρισας

Ο οικισμός χτίστηκε το 1922 από πρόσφυγες από την Τουρκία. Κατά την απογραφή του 2011 είχε 90 κατοίκους. Αξιοθέατο του χωριού αποτελεί το ξακουστό θαυματουργό Μοναστήρι της Αναλήψεως του Σωτήρος, στο οποίο πραγματοποιείται λειτουργία και συγχρόνως εκδηλώσεις προς τιμή της Αγίας Ανάληψης.

Χωριά του νομού Λάρισας
Δήμος Ελασσόνας
Αναστασία

Αναστασία είναι ένα γυναικείο όνομα, που προέρχεται από τη λέξη ανάσταση. 
Η λέξη μπορεί επίσης να αναφέρετια:

Πρόσωπα 
 Αναστασία (όνομα).
 Αγία Αναστασία η Φαρμακολύτρια.
 Αγία Αναστασία η Ρωμαία.
 Αναστασία, Γαλλίδα εικονογράφος του 15ου αιώνα
 Αναστασία (αυτοκράτειρα), σύζυγος του Βυζαντινού αυτοκράτορα Κωνσταντίνου Δ΄. 
 Αναστασία της Ρωσίας, σύζυγος του Ιβάν του Τρομερού.
 Μεγάλη Δούκισσα Αναστασία Νικολάγιεβνα της Ρωσίας (1901-1918), κόρη του Νικολάου Β', τελευταίου τσάρου της Ρωσίας.
 Anastacia, Αμερικανίδα ποπ τραγουδίστρια από το Σικάγο, Ιλλινόις.

Στην τέχνη 
 Αναστασία, ελληνική τηλεοπτική σειρά της περιόδου 1993 - 94.
 Φτωχή μου Αναστασία, ξένη τηλεοπτική σειρά. 
 Αναστασία, φιλμ του 1956 με την Ίγκριντ Μπέργκμαν.
 Αναστασία, ταινία κινουμένων σχεδίων του 1997.
 Yes, Anastasia, τραγούδι της δημιουργού Tori Amos.

Οικισμοί 
 Αγία Αναστασία Αρκαδίας
 Αγία Αναστασία Ιωαννίνων
 Αγία Αναστασία Κυθήρων
 Αγία Αναστασία Σερρών
 Αγία Αναστασία Χαλκιδικής

Νήσοι 
 Νησί της Αγ. Αναστασίας, στη Μαύρη Θάλασσα.
Κρατικός Αερολιμένας Κοζάνης «Φίλιππος»

Ο Κρατικός Αερολιμένας Κοζάνης «Φίλιππος» (συντομογραφίες: IATA: KZI, ICAO: LGKZ ΥΠΑ: ΚΑΚΖΦ) βρίσκεται στη θέση Πετρανά, 4 χιλιόμετρα νοτιοανατολικά από την πόλη της Κοζάνης, σε υψόμετρο 634 μέτρα, και λειτουργεί από το 1950. Το εμβαδόν των κτιριακών του εγκαταστάσεων είναι 400 τ.μ.

Είχε δημιουργηθεί μετά τον Β΄ Παγκόσμιο Πόλεμο για να εξυπηρετεί στρατιωτικές πτήσεις, ενώ στην ίδια θέση (Πετρανά) λειτούργησε στρατιωτικό αεροδρόμιο κατά τον Β΄ Παγκόσμιο Πόλεμο. Οι εγκαταστάσεις που διαθέτει είναι υποτυπώδεις και δεν καλύπτει μεγάλα αεροσκάφη.

Αεροπορικές εταιρείες και προορισμοί

Σχολή εκπαίδευσης πιλότων 
Από το 2018 στον αερολιμένα λειτουργεί η σχολή εκπαίδευσης πιλότων αεροσκαφών Egnatia Aviation.

Διοικητικά 
Στην απογραφή του 2011 καταγράφεται ως οικισμός με την ονομασία Αεροδρόμιο, ο οποίος μαζί με τα Πετρανά, τις Σχολές ΟΑΕΔ και τον Τσέλικα ανήκουν στη τοπική κοινότητα Πετρανών που ανήκει στη δημοτική ενότητα Κοζάνης του δήμου Κοζάνης με πληθυσμό 10 κατοίκους. Από την Ε.Ε.Τ.Α.Α (Ελληνική Εταιρεία Τοπικής Ανάπτυξης και Αυτοδιοίκησης) αναφέρεται ως οικισμός από το 1971.

Εξωτερικοί σύνδεσμοι 
 Ελληνικά Αεροδρόμια: Κρατικός Αερολιμένας Κοζάνης «Φίλιππος»
 Οδηγός Ελληνικών Αερολιμένων: Αερολιμένας Κοζάνης «Φίλιππος»
 Αεροφωτογραφία Κρατικός Αερολιμένας Κοζάνης «Φίλιππος»

Περιστατικά και ατυχήματα 
Στις 23 Νοεμβρίου 1976, η πτήση 830 των Ολυμπιακών Αερογραμμών από Αθήνα με ενδιάμεσο σταθμό την Λάρισα, συνετρίβη σε υψόμετρο 1310 μέτρων (4300 πόδια) στο όρος Μεταξάς κοντά στο χωριό Μεταξάς Κοζάνης σκοτώνοντας και τους 46 επιβάτες. Το αεροσκάφος ήταν ένα ελικοφόρο NAMC YS-11A, με νηολόγιο SX-BBR. Έχει κτιστεί ένα εκκλησάκι κοντά στον χώρο του ατυχήματος. Η αιτία του ατυχήματος ήταν χαμηλή νέφωση και υψηλή ομίχλη χωρίς ορατότητα.

Παραπομπές

Κοζάνης
Αερολιμένας
Σάλτσμπουργκ

Το Σάλτσμπουργκ (όπως είναι η ορθή προφορά της πόλης στην Αυστρία ή Ζάλτσμπουργκ βάσει γερμανικής προφοράς: (), παλαιότερα εξελληνισμένα Σαλτσβούργο, είναι πόλη της Αυστρίας κοντά στα σύνορα με τη Γερμανία (Βαυαρία) και πρωτεύουσα του ομόσπονδου κρατιδίου του Σάλτσμπουργκ. Ο πληθυσμός της πόλης του Σάλτσμπουργκ είναι 155.886 κάτοικοι (1 Ιανουαρίου 2019) και της μητροπολιτικής περιοχής 362.000 (2017).

Ιστορία 

Από τα παλιά χρόνια το Σάλτσμπουργκ αποτελεί σημαντική πόλη στο δρόμο μεταξύ βορρά και νότου. Μεγάλο πλούτο απέκτησε η πόλη με το ορυκτό αλάτι (γερμανικά: "Salz", εξ ου και το όνομά της). Η πόλη προστατευόταν από το κάστρο (γερμανικά: "Burg") που φέρει το όνομα Φρούριο Χοενσάλτσμπουργκ και σήμερα αποτελεί σημαντικό αξιοθέατο. Σημαντική εμπορική και τουριστική σημασία έχει για την πόλη το γεγονός ότι εδώ γεννήθηκε ο μουσικοσυνθέτης Βόλφγκανγκ Αμαντέους Μότσαρτ. Το όνομα του φέρουν σήμερα πολλά εμπορικά προϊόντα όπως λικέρ, σοκολατάκια κλπ. Ενδιαφέρον παρουσιάζει η καλοδιατηρημένη παλαιά πόλη, εποχής μπαρόκ, που κατασκευάστηκε μετά την μεγάλη πυρκαγιά, καθώς και το πανόραμα ως πύλη πρόσβασης για τις Άλπεις.

Παραπομπές 

Πόλεις της Αυστρίας
Μνημεία Παγκόσμιας Κληρονομιάς στην Αυστρία
Ωκεανός

Ωκεανός αποκαλείται η πολύ μεγάλη θαλάσσια επιφάνεια μόνο 5%. Ο όρος καθιερώθηκε, ιστορικά, από τον αρχαίο Έλληνα Ηρόδοτο και προέρχεται από τον ομώνυμο μυθικό θεό της Ελληνικής Μυθολογίας, τον Ωκεανό. 

Οι ωκεανοί αρχικά ήταν τρεις, ο Ειρηνικός, ο Ατλαντικός και ο Ινδικός, ενώ στη συνέχεια προστέθηκαν οι δύο των πόλων της Γης, ο Αρκτικός και ο Ανταρκτικός Ωκεανός, που συνολικά καλύπτουν σχεδόν τα τρία τέταρτα (71%) της επιφάνειας της γης, περιέχουν δε το 97% του νερού και το 90% των ηφαιστείων, ενώ σχεδόν τα μισά από τα παγκόσμια θαλάσσια ύδατα παρουσιάζουν βάθος μεγαλύτερο των 3.000 μέτρων.

Χαρακτηριστικά 
Οι ωκεανοί καλύπτουν έκταση 361 εκατομμυρίων τετραγωνικών χιλιομέτρων της γήινης επιφάνειας. Έχουν συνολικό όγκο 1.335 εκατομμύρια κυβικά χιλιόμετρα και το μέσο βάθος τους είναι 3.688 μέτρα (σχεδόν τα μισά από τα παγκόσμια θαλάσσια ύδατα έχουν βάθος άνω των 3.000 μέτρων).

Εξερεύνηση 
Ένα αρκετά μεγάλο μέρος των ωκεανών είναι ανεξερεύνητο. Είναι το μοναδικό μέρος του πλανήτη Γη που δεν έχει εξερευνηθεί αρκετά. Ταξίδια στον ωκεανό γινόντουσαν από τους προϊστορικούς χρόνους, αλλά μόνο στους σύγχρονους χρόνους έχει πραγματοποιηθεί εκτενές υποβρύχιο ταξίδι.

Το βαθύτερο σημείο στον ωκεανό είναι η τάφρος των Μαριανών (Mariana Trench), η οποία βρίσκεται στον Ειρηνικό Ωκεανό, βόρεια των Μαριάνων νήσων (Marianna Islands). Έχει μέγιστο βάθος 10.971 μέτρων. Ερευνήθηκε πλήρως το 1951 με το βρετανικό ναυτικό σκάφος, "Challenger ΙΙ" που έδωσε το όνομά του στο βαθύτερο μέρος της τάφρου Challenger Deep.

Δείτε επίσης 
 Θάλασσα
 Ωκεανογραφία

Παραπομπές

Εξωτερικοί σύνδεσμοι 

 
Ωκεανογραφία
Υδάτινα σώματα
Ουρανοξύστης

Ο ουρανοξύστης (αγγλικά: skyscraper) είναι ένα εξαιρετικά ψηλό κτίριο. Αποκαλείται έτσι διότι λόγω του ύψους του, «ξύνει» μεταφορικά τον ουρανό. 

Οι ουρανοξύστες έχουν πολλούς ορόφους και συνήθως χαρακτηρίζονται έτσι κτίρια με ύψος πάνω από 100 μέτρα. Ο όρος χρησιμοποιήθηκε για πρώτη φορά στο τέλος του 19ου αιώνα, για κτίρια της Νέας Υόρκης.

Τα κτίρια Εμπάιαρ Στέιτ  και Κράισλερ στη Νέα Υόρκη, το Γουίλις Τάουερ (πρώην Σίαρς Τάουερ) στο Σικάγο καθώς επίσης και οι Πύργοι Πετρόνας της Κουάλα Λουμπούρ στη Μαλαισία, είναι απο τους πιό διάσημους ουρανοξύστες στον κόσμο.

Σήμερα, το ψηλότερο κτίριο στον κόσμο είναι το Μπουρτζ Χαλίφα στο Ντουμπάι, έχοντας 360 ορόφους και ύψος 828 μέτρα.

Εξωτερικοί σύνδεσμοι 

 «Από τη γη στον ουρανό: Οι ουρανοξύστες που εκτός από τη φήμη, έχουν και τη χάρη», άρθρο στον ιστότοπο Cosmo.gr, 11 Νοεμβρίου 2012.
Κάστρο της Αλικαρνασσού

Το Κάστρο της Αλικαρνασσού είναι χτισμένο στη νησίδα του Αγίου Πέτρου, στο στόμιο του λιμένα της Αλικαρνασσού, και το οποίο είχαν ανεγείρει οι Ιππότες της Ρόδου. 

 

Αλικαρνασσός
Κάστρα στην Τουρκία
Ρομπότ

'Ρομπότ ονομάζεται οποιαδήποτε μηχανική συσκευή που μπορεί να υποκαθιστά τον άνθρωπο σε διάφορες εργασίες. Ένα ρομπότ μπορεί να δράσει κάτω από τον απευθείας έλεγχο ενός ανθρώπου ή αυτόνομα κάτω από τον έλεγχο ενός προγραμματισμένου υπολογιστή.

Τα ρομπότ μπορούν να χρησιμοποιηθούν ώστε να κάνουν εργασίες, οι οποίες είτε είναι δύσκολες είτε επικίνδυνες για να γίνουν απευθείας από έναν άνθρωπο. Σε άλλες περιπτώσεις, χρησιμοποιούνται για να εκτελέσουν εργασίες ταχύτερα ή φθηνότερα απ' ό,τι ο άνθρωπος. Έτσι, μπορούν να χρησιμοποιηθούν στην αυτόματη παραγωγή μεγάλων ποσοτήτων κάποιου προϊόντος και με χαμηλότερο κόστος (για παράδειγμα, στις αλυσίδες παραγωγής).

Ετυμολογία
Η λέξη ρομπότ προέρχεται από την τσέχικη λέξη robota (ρομπότα) που σημαίνει εργασία. Καθιερώθηκε ως όρος με την σημερινή του έννοια το 1920 από τον Τσέχο θεατρικό συγγραφέα Κάρελ Τσάπεκ στο έργο του "R.U.R." (Rossum's Universal Robots), όπου σατιρίζει την εξάρτηση της κοινωνίας από τους μηχανικούς εργάτες (ρομπότ) της τεχνολογικής εξέλιξης και που τελικά εξοντώνουν τους δημιουργούς τους. Σε πολλές σύγχρονες σλαβικές γλώσσες (π.χ. την πολωνική) χρησιμοποιείται σαν έκφραση της καθημερινότητας με την έννοια της σκληρής δουλειάς (αντίστοιχο του χαμαλίκι).

Ιστορία
Από τα πρώτα ρομπότ που αναφέρονται στη λογοτεχνία είναι ο Τάλως από την ελληνική μυθολογία και οι 20 τρίποδες λέβητες του θεού Ηφαίστου θεωρούμενοι «θαύμα ιδέσθαι», αλλά και άλλες περιπτώσεις.

Με την ανάπτυξη και μελέτη των ρομπότ ασχολείται η ρομποτική, επιστήμη που αποτελεί συνδυασμό πολλών κλάδων άλλων επιστημών, κυρίως δε της πληροφορικής, της ηλεκτρονικής και της μηχανολογίας.

Στην τέχνη
Στην επιστημονική φαντασία συνήθως συναντούνται ρομπότ τα οποία έχουν τη μορφή ανθρώπου. Αυτά τα ρομπότ καλούνται ανδροειδή. Τα σημερινά ρομπότ, που κατασκευάστηκαν για να υποδυθούν ανθρώπινα όντα, δεν είναι ανδροειδή (androids).

Σημαντική συνεισφορά στη φιλολογία για τα ρομπότ είχε ο Ισαάκ Ασίμωφ με τους τρεις νόμους της ρομποτικής που διατύπωσε στα μυθιστορήματά του.

Γενικά
Είναι σημαντική η ανάπτυξη ρομπότ που να έχουν τα αναγκαία χαρακτηριστικά ώστε να είναι φιλικά και ωφέλιμα προς τον άνθρωπο. Τα στοιχεία αυτά ονομάζονται στοιχεία κοινωνικής νοημοσύνης. Ωστόσο, υπάρχουν θεωρίες για αύξηση της ανεργίας λόγω τον ρομπότ, ακόμη και για υποταγή του ανθρώπου στα ρομπότ.

Δείτε επίσης 
 Μηχατρονική
 Ρομποτική ανοιχτού κώδικα

Βιβλιογραφία
 Νικόλαου Ξηρού: «Βιολογικά πρότυπα κατασκευής ρομπότ», Περισκόπιο της Επιστήμης, τεύχος 217 (Μάιος 1998), σσ. 64-72.
 Κατελής Βίγκλας, «Ἡ ἔννοια τοῦ ὁμοιώματος μέ παραδείγματα ἀπό τήν ἐπιστημονική φαντασία», Φρέαρ, τεύχος 12/13 (Οκτώβριος 2015), σσ. 565-574.

Εξωτερικοί σύνδεσμοι

Αυτοματισμός
Ρομπότ
Βιομηχανικός αυτοματισμός
Μπλε (συγκρότημα)

Οι Μπλε είναι ελληνικό μουσικό συγκρότημα από τη Θεσσαλονίκη. Τα μέλη του συγκροτήματος αποτελούν ο Γιώργος Παπαποστόλου (manager, σύνθεση, φωνή, φωνητικά), ο Γιώργος Παρώδης (στίχοι), η Νατάσα Αλεξίου (βιολί) και η Τζώρτζια Κεφαλά (φωνή).

Οι Μπλε δημιουργήθηκαν στην Θεσσαλονίκη μετά την γνωριμία των Γιώργου Παπαποστόλου και Γιώργου Παρώδη με τη Θεοδοσία Τσάτσου. Ήταν η πρώτη ερμηνεύτρια του συγκροτήματος και σε αυτήν ανήκουν τα φωνητικά του παρθενικού δίσκου (Ενοχές, 1996).  

Μετά την απόφαση της Τσάτσου να αποχωρήσει και να ακολουθήσει σόλο καριέρα, οι Μπλε άλλαξαν σύνθεση. Από το δεύτερο δίσκο τους (Μπλε, 1998), Οι Παπαποστόλου και Παρώδης συνεργάστηκαν με επιτυχία με τη Τζώρτζια Κεφαλά -και τη Melody- για τα φωνητικά, με την πρώτη να αποτελεί έκτοτε την ερμηνεύτρια του γκρουπ.   

Συνολικά, οι Μπλε χαρακτηρίζονται σαν ένα αρκετά πρωτότυπο γκρουπ για τα δεδομένα της σύγχρονης ελληνικής σκηνής, αφού κατάφεραν να συνδυάσουν ποπ-ροκ στοιχεία με έντονες πινελιές από μπλουζ, φανκ αλλά και τζαζ, ενώ ταυτόχρονα σημείωσαν αξιοπρόσεκτη εμπορική επιτυχία.

Δισκογραφία 
Άλμπουμ
 Ενοχές (1996)
 Μπλε (1998)
 Έλα να δεις (2000)
 Στα μαύρα έχω ντυθεί (2002)
 Έτσι θέλω εγώ να ζω (2004)
 Όνειρα σου τραγουδάω (2006)
 Best of (2009)
.20 (2016)

Singles
 Ποιος νοιάζεται για μας (1996)
 Κόλα Κόκα (1999)
 Κόκκινο Φιλί (2000)
 Πιάνω φωτιά (2002)
 Δε Θέλω (2002)
 Δεν Ξέρεις πόσο (2003)
 Τον Ίδιο το Θεό (2006)
 Έχω πολύ θυμό (2012)
 Μαζί σου εγώ (2012)
 Εγώ μπορώ και μόνη (2013)
 Please baby (2013)

Εξωτερικοί σύνδεσμοι 
 Επίσημη ιστοσελίδα

Ελληνικά pop rock συγκροτήματα
Ελληνικά μουσικά συγκροτήματα
Βραβευμένοι με Αρίων
Λουτρά Πόζαρ

Τα Λουτρά Πόζαρ, (προέρχεται από το σλαβικό "Пожар" που σημαίνει φωτιά, πυρκαγιά ή θερμότητα) γνωστά και ως Λουτρά Λουτρακίου, Λουτρά Αριδαίας ή απλά Λουτρά, είναι ιαματικά λουτρά, που βρίσκονται πλησίον του Λουτρακίου νομού Πέλλας, 13 χλμ. δυτικά της Αριδαίας. Πρόκειται για μεταλλικές πηγές, που αναβλύζουν σε θερμοκρασία 37°C, με αξιόλογη χημική σύσταση. Το θερμό νερό έχει ιαματική δράση και είναι πόσιμο. Επισκέπτες το χρησιμοποιούν για λουτροθεραπεία, τόνωση και χαλάρωση, ενώ τα νερά βοηθούν στην καταπολέμηση κυκλοφορικών, αναπνευστικών, ρευματοειδών, γυναικολογικών και δερματολογικών παθήσεων. 

Η λουτρόπολη απέχει 3 χιλιόμετρα από το Λουτράκι και βρίσκεται στην κοιλάδα του ρέματος του Αγίου Νικολάου. Το παλαιότερο όνομα του ρέματος ήταν «Τόπλιτσα», που σημαίνει στα σλάβικα, σε ελεύθερη μετάφραση: «Θερμοπόταμος». 

Στην περιοχή έχει ανακαλυφθεί ένα σύμπλεγμα περίπου 15 σπηλαίων, με άφθονα ευρήματα προϊστορικών χρόνων, τα οποία εκτίθενται στο μικρό μουσείο των Λουτρών. Η περιοχή έχει ανακηρυχθεί ως σπηλαιοπάρκο (Σπηλαιοπάρκο Αλμωπίας) και είναι το πρώτο του είδους του στην Ελλάδα.

Ιστορικό

Αρχαία ιστορία 
Σύμφωνα με την αρχαία παράδοση, τα λουτρά θεωρούνταν τόπος χαλάρωσης και αποκατάστασης των Μακεδόνων βασιλέων μετά από μάχες και πολυετείς πολέμους. Υπάρχουν ενδείξεις ότι λειτουργούσαν στα χρόνια του Μεγάλου Αλεξάνδρου, καθώς και στα ρωμαϊκά και βυζαντινά χρόνια. Φημολογείται επίσης ότι οι σάρισες (δόρατα) της Μακεδονικής Φάλαγγας «βράζονταν» στα θερμά νερά, προκειμένου να γίνουν πιο ανθεκτικά και να αυξηθεί η σκληρότητα και η αντοχή τους.

Νεότερη ιστορία 
Στην δεκαετία του 1920, τα Λουτρά επισήμως ανακηρύχθηκαν ιαματικά νερά, ενώ το 1985 την διαχείρισή τους ανέλαβε η κοινότητα Λουτρακίου, από τον Κ. Τυμπανίδη. Την δεκαετία του 1990, κατασκευάστηκε το αναψυκτήριο και η μεγάλη εξωτερική πισίνα, η οποία χρησιμοποιείται συχνά από τους επισκέπτες όταν λόγω συνωστισμού στα χαμάμ και τις φυσικές πισίνες, δεν δύναται να δεχθούν επιπλέον κόσμο.

Παράλληλα, την ίδια περίοδο ερευνώνται τα παρακείμενα σπήλαια και ιδρύεται το πρώτο σπηλαιολογικό πάρκο της Ελλάδας, ενώ το 2000, τα Λουτρά, λόγω των μεταβολών του νομοσχεδίου «Καποδίστριας», περιήλθαν στην δικαιοδοσία του τότε Δήμου Αριδαίας, και το 2010, με τον «Καλλικράτη», στον Δήμο Αλμωπίας. Την ίδια περίοδο, τα Λουτρά αναβαθμίζονται με κατασκευή 6 νέων πισινών (Αλεξάνδρειο υδροθεραπευτήριο) και τα χαμάμ ανακαινίζονται.

Φεστιβάλ Πόζαρ 
Το Φεστιβάλ Πόζαρ, ή στην τοπική καθομιλουμένη «Ποζαρίτικα», είναι ετήσιο μουσικό φεστιβάλ που πραγματοποιείται κάθε Ιούλιο και είναι ένα από τα μεγαλύτερα της Ελλάδας.

Εικόνες

Παραπομπές

Χωριά του νομού Πέλλας
Ποζαρ
Λουτροπόλεις της Ελλάδας
Δήμος Αλμωπίας
Brabançonne

Brabançonne είναι ο τίτλος του εθνικού ύμνου του Βελγίου και σημαίνει "το τραγούδι της Βραβάντης". Αν και οι επίσημες γλώσσες του βελγικού κράτους είναι τρεις (Γαλλικά, Ολλανδικά και Γερμανικά) ο εθνικός ύμνος έχει μόνο δύο επίσημες εκδοχές, για τις δύο βασικές γλώσσες της χώρας, δηλαδή τα Γαλλικά και τα Ολλανδικά.

Ο θρύλος λέει ότι ο ύμνος γράφτηκε στα 1830 από έναν νεαρό επαναστάτη ονόματι Ζενεβάλ. Ο Ζενεβάλ (κατά κόσμον Αλεξάντρ Ντεσέτ) διετέλεσε ηθοποιός στο θέατρο όπου τον Αύγουστο του 1830, ξεκίνησε η επανάσταση η οποία και κατέληξε στην ανεξαρτητοποίηση της περιοχής που σήμερα είναι το Βέλγιο από τους Ολλανδούς.

Το τραγούδι του Ζενεβάλ αναγνωρίστηκε επίσημα ως Εθνικός Ύμνος το 1860.

Στίχοι

Γαλλικά 
Ο Belgique, ô mère chérie,
A toi nos cœurs, à toi nos bras,
A toi notre sang, ô Patrie !
Nous le jurons tous, tu vivras !
Tu vivras toujours grande et belle
Et ton invincible unitéAura pour devise immortelle :
le Roi, la Loi, la Liberté !
Aura pour devise immortelle :
le Roi, la Loi, la Liberté !
le Roi, la Loi, la Liberté !
le Roi, la Loi, la Liberté !

 Ολλανδικά 
Ο dierbaar België
Ο heilig land der Vaad'ren
Onze ziel en ons hart zijn u gewijd. 
Aanvaard ons hart en het bloed van onze ad'ren,
Wees ons doel in arbeid en in strijd.
Bloei, ο land, in eendracht niet te breken;
Wees immer u zelf en ongeknecht,
Het woord getrouw, dat g' onbevreesd moogt spreken:
Voor Vorst, voor Vrijheid en voor Recht.
Het woord getrouw, dat g' onbevreesd moogt spreken:
Voor Vorst, voor Vrijheid en voor Recht.
Voor Vorst, voor Vrijheid en voor Recht.
Voor Vorst, voor Vrijheid en voor Recht.

Γερμανικά 
Ο liebes Land, ο Belgiens Erde,
Dir unser Herz, Dir unsere Hand,
Dir unser Blut, dem Heimatherde,
Wir schworen’s Dir, ο Vaterland!
So blühe froh in voller Schöne,
Zu der die Freiheit Dich erzog,
Und fortan singen Deine Söhne:
„Gesetz und König und die Freiheit hoch!“

Μετάφραση 
Μεγαλοπρεπές Βέλγιο, αγαπημένη γη για πάντα,
Σου προσφέρουμε τις καρδιές μας και την ανδρεία μας.
Στο αγνό αίμα που χύσαμε για σένα, γη των προγόνων μας,
Ορκιζόμαστε με μία κραυγή ότι θα ζήσεις!
Θα ζεις για πάντα σπουδαίο και όμορφο
Και η αήττητη ενότητά σου
θα έχει σαν την αήττητη ενότητά σου
θα έχει σαν αθάνατο έμβλημα
Για το Βασιλιά, τη Δικαιοσύνη και την Ελευθερία!
θα έχει σαν αθάνατο έμβλημα
Για το Βασιλιά, τη Δικαιοσύνη και την Ελευθερία!
Για το Βασιλιά, τη Δικαιοσύνη και την Ελευθερία!
Για το Βασιλιά, τη Δικαιοσύνη και την Ελευθερία!

Εξωτερικοί σύνδεσμοι 
 

Εθνικά σύμβολα του Βελγίου
Εθνικοί ύμνοι
Μήτσος Μυράτ

Ο Μήτσος Μυράτ (Σμύρνη, 26 Δεκεμβρίου 1878 - Αθήνα, 3 Ιανουαρίου 1964) ήταν Έλληνας ηθοποιός από τους σημαντικότερους του νεοσύστατου Ελληνικού κράτους και πρωτεργάτης της ελληνικής θεατρικής σκηνής.

Βιογραφία
Γεννήθηκε στη Σμύρνη. Κατόπιν συστάσεων του Κλέωνα Ραγκαβή ο Μυράτ μετέβη για σπουδές της δραματικής τέχνης στο Παρίσι.

Όταν ο Βασιλιάς Γεώργιος Α΄ εξήγγειλε την απόφασή του για δημιουργία (ίδρυση) στην Αθήνα  Βασιλικής Θεατρικής Σχολής, ο Μυράτ πείσθηκε από τον Ραγκαβή να εγκαταλείψει τη Γαλλική πρωτεύουσα και έγινε αμέσως δεκτός μεταξύ των πρώτων μαθητών της νεοσυσταθείσας Σχολής. Δυστυχώς όμως η Αθηναϊκή κοινωνία δεν είχε ακόμη την κατάλληλη παιδεία θεωρώντας ότι οι ηθοποιοί είναι άτομα λίγο «ελευθέρων ηθών». Έτσι μόλις τρεις μήνες μετά η Σχολή διαλύθηκε και, ενώ ο Μυράτ ήταν έτοιμος να επιστρέψει στη Σμύρνη, λήφθηκε η απόφαση περί ιδρύσεως της Νέας Σκηνής από τον Χρηστομάνο.

Στον νέο αυτό θεατρικό οργανισμό ο Μυράτ εργάστηκε μέχρι της διαλύσεώς του. Στη συνέχεια συνεργάστηκε επί 26 χρόνια με την πρωταγωνίστρια της Νεοελληνικής Σκηνής, τη Μεγάλη Κυρία του Ελληνικού Θεάτρου Μαρίκα Κοτοπούλη. 

Ο Μήτσος Μυράτ υπήρξε μία από τις κύριες μορφές της αναγεννήσεως του Νεοελληνικού Θεάτρου κατά τις πρώτες δεκαετίες του 20ού αιώνα αποδίδοντας με εξαιρετική επιτυχία τους πλέον σημαντικούς ρόλους του σύγχρονου διεθνούς δραματολογίου.

Παντρεύτηκε την επίσης μεγάλη κυρία του Θεάτρου Κυβέλη με την οποία απέκτησε τον Αλέξανδρο Μυράτ 1905, μετέπειτα αρχιτέκτονα, και μια κόρη, τη Μιράντα 1906, τη μετέπειτα μεγάλη ηθοποιό. Το 1908 παντρεύεται τη Χρυσούλα Κοτοπούλη (αδελφής της Μαρίκας), με την οποία απέκτησε τον Δημήτρη και τη Ρίτα Μυράτ. 
Από το 1936 μέχρι το Β’ Π.Π. εργάσθηκε στο «Βασιλικό Θέατρο» Αθηνών ενώ παράλληλα  μετεφρασε θεατρικα έργα εκ των πρωτοτύπων τροφοδοτώντας το ελληνικό θέατρο. Επίσης συνέγραψε τα μυθιστορήματα «Το φως της σκηνής» και «Η τραγική ζωή ενός κωμικού», που δημοσιεύθηκαν τις παραμονές του πολέμου στην εφημερίδα «Ελεύθερος άνθρωπος» καθώς και στην εφημερίδα της Θεσσαλονίκης «Μακεδονία» με τον τίτλο «Εσύ και όχι άλλη».
Επίσης έγραψε και δύο οπερέτες, «Ο πρωταθλητής» και «Η χαρτορίχτρα», που παίχτηκαν από τον θίασο του Μακέδου.
Τέλος αυτοβιογραφικές αναμνήσεις εξέθεσε στα βιβλία του «Η ζωή μου» (Πυρσός, 1928 / Πανεπιστημιακές Εκδόσεις Κρήτης, 2016) και «Ο Μυράτ κι εγώ» (εκδ. 1950).

Παραπομπές

Έλληνες άνδρες ηθοποιοί θεάτρου
Μικρασιατικός Ελληνισμός
Ανταναναρίβο

Το Ανταναναρίβο ή Ταναναρίβη είναι η πρωτεύουσα της Μαδαγασκάρης με πληθυσμό 1.403.449 κατ. (απογραφή 2001) και βρίσκεται στην Επαρχία Ανταναναρίβο και στην Αναλαμάνγκα. Είναι γνωστή ως "Τανά", για συντομία. Βρίσκεται στο κέντρο περίπου του νησιού, 90 μόλις χλμ. από την ανατολική ακτή και το όνομά της σημαίνει πόλη των χιλίων. Οι γεωγραφικές συντεταγμένες της είναι 18°53'23.72"Ν και 47°30'35.99"Α. . Αποτελεί το εμπορικό και διοικητικό κέντρο της αφρικανικής χώρας. Ευρίσκεται δυτικά της πόλης Τοαμασίνα, σημαντικού λιμανιού στο νησί, με το οποίο συνδέεται σιδηροδρομικώς. Τρόφιμα, τσιγάρα και υφάσματα αποτελούν τα κυριότερα είδη στην πόλη. Το Εθνικό Πάρκο στη Μανταντία βρίσκεται περίπου 120 χλμ. από την πρωτεύουσα.

Γεωγραφία 

Η Ανταναναρίβο βρίσκεται κεντρικά της Μαδαγασκάρης, ανατολικά της Ανταναναρίβο και νότια της Αναλαμάνγκα, 145 χλμ. μακριά από την ακτή.

Ιστορία 

Το Ανταναναρίβο ιδρύθηκε στα 1625 από το Βασιλιά Αντριανιάκα, ο οποίος της έδωσε το όνομα "Πόλη των Χιλίων", από τον αριθμό των στρατιωτών που όρισε για την άμυνα της πόλης. Αρχικά ήταν σαν χωριό, με τον καιρό όμως έγινε πόλη με 80.000 κατοίκους και το 1793 έδρα των Βασιλέων των Μερινά. Έπειτα από τις κατακτήσεις του Βασιλιά Ραντάμα Α΄ η Ταναναρίβη έγινε πρωτεύουσα σχεδόν ολόκληρης της Μαδαγασκάρης.

Αρχικά και μέχρι τη δεκαετία του 1860, σχεδόν όλα τα σπίτια ήταν ξύλινα. Στη συνέχεια όμως άρχισαν να χτίζονται νέα κτήρια με ανθεκτικότερα υλικά.

Η σημερινή πόλη 
Μετά την κατάληψή της από τους Γάλλους το 1895 αποτέλεσε τμήμα προτεκτοράτου. Τότε κατασκευάστηκαν δρόμοι, σχολεία, μέγαρα, πάρκα και άλλα σημαντικά κτήρια, ώστε σήμερα η πόλη έχει εξαιρετική ρυμοτομία. Η πόλη είναι έδρα Πανεπιστημίου και γαλλικού κολεγίου.

Εικόνες

Δείτε επίσης
 Εθνική Βιβλιοθήκη της Μαδαγασκάρης

Αδερφοποιημένες πόλεις 

  Γερεβάν Αρμενία
  Σουτζού Κίνα

Παραπομπές

Εξωτερικοί σύνδεσμοι 

Ανταναναριβο
Ανταναναριβο
Πρωτεύουσες της Αφρικής
Στέλιος Μάινας

Ο Στέλιος Μάινας είναι Έλληνας ηθοποιός.

Βιογραφία
Γεννήθηκε στην Ερμούπολη Σύρου την 1 Οκτωβρίου 1957 και μεγάλωσε στην Αθήνα. Σπούδασε Διοίκηση Επιχειρήσεων (ξενοδοχειακές σπουδές) και αργότερα τελείωσε τη Δραματική Σχολή Βεάκη το 1982. Στα μετέπειτα χρόνια, εργάστηκε ως ηθοποιός σε πολλά από τα κεντρικά και περιφερειακά Θέατρα της Αθήνας και της επαρχίας. Έγινε ευρύτερα γνωστός με τη συμμετοχή του στην τηλεοπτική σειρά «Οι Μεν Και Οι Δεν» και την ταινία «Βαλκανιζατέρ». Το 2015 κέρδισε το βραβείο καλύτερου ηθοποιού στα βραβεία της Ελληνικής Ακαδημίας Κινηματογράφου για τον ρόλο του στην ταινία «Τετάρτη 04:45».

Προσωπική Ζωή 
Είναι παντρεμένος με την ηθοποιό Κάτια Σπερελάκη με την οποία έχει ένα γιο, τον Ιωσήφ (Σήφη).

Ο Στέλιος Μάινας έκανε το 2010 την πρώτη του συγγραφική απόπειρα με το βιβλίο «Τα φαινόμενα απατούν», που κυκλοφορεί από τις εκδόσεις Καστανιώτη. Πρόκειται για μια συλλογή διηγημάτων και κειμένων, κάποια από τα οποία έχουν δημοσιευτεί στο περιοδικό Homme.

Τηλεόραση

Παραπομπές

Εξωτερικοί σύνδεσμοι 
 Στέλιος Μάινας, ιστοσελίδα του ηθοποιού στο IMDb.

Έλληνες άνδρες ηθοποιοί κινηματογράφου
Έλληνες άνδρες ηθοποιοί τηλεόρασης
Έλληνες άνδρες ηθοποιοί θεάτρου
Έλληνες κωμικοί
Ιστοσελίδα

Ιστοσελίδα (αγγλικά: web page) είναι είδος εγγράφου του παγκόσμιου ιστού (WWW) που περιλαμβάνει πληροφορίες με την μορφή κειμένου, υπερκειμένου, εικόνας, βίντεο και ήχου.

Πολλές ιστοσελίδες μαζί συνθέτουν έναν ιστότοπο (εναλλακτικές ονομασίες: ιστοχώρος ή δικτυακός τόπος, αγγλ. web site ή Internet site). Οι σελίδες ενός ιστότοπου εμφανίζονται κάτω από το ίδιο όνομα χώρου (domain) π.χ. microsoft.com. Οι ιστοσελίδες αλληλοσυνδέονται και μπορεί ο χρήστης να μεταβεί από τη μία στην άλλη κάνοντας «κλικ», επιλέγοντας δηλαδή συνδέσμους που υπάρχουν στο κείμενο ή στις φωτογραφίες της ιστοσελίδας. Οι σύνδεσμοι προς άλλες σελίδες εμφανίζονται συνήθως υπογραμμισμένοι και με μπλε χρώμα για να είναι γρήγορα ξεκάθαρο στον επισκέπτη ότι πρόκειται για σύνδεσμο προς άλλη ιστοσελίδα, χωρίς όμως πάντα να είναι αυτό απαραίτητο.

Η κατασκευή ιστοσελίδων είναι κάτι που μπορεί να γίνει πολύ εύκολα με προγράμματα που κυκλοφορούν ελεύθερα, αλλά υπάρχουν και αυτοματοποιημένοι μηχανισμοί κατασκευής ιστοσελίδων που επιτρέπουν σε απλούς χρήστες να δημιουργήσουν εύκολα και γρήγορα προσωπικές ή και εμπορικές ιστοσελίδες. Από την άλλη μεριά υπάρχουν και πολλές εταιρίες, που εξειδικεύονται στη δημιουργία ελκυστικών και λειτουργικών ιστοσελίδων που έχουν σαν στόχο να οδηγήσουν τους επισκέπτες στην αγορά κάποιου προϊόντος, στην επικοινωνία με τον ιδιοκτήτη του ιστοτόπου ή απλά στο ανέβασμα του εταιρικού προφίλ μιας επιχείρησης.

Δείτε επίσης 
 Κατασκευή ιστοσελίδων
 Στατική ιστοσελίδα
 Δυναμική ιστοσελίδα
 Υπερκείμενο
 HTML

Εξωτερικοί σύνδεσμοι 

   Web Design and Applications, W3C
Νεορεαλισμός (φιλοσοφία)

Νεορεαλισμός (ή Νεορρεαλισμός ή Νέος Ρασιοναλισμός) είναι η φιλοσοφική κίνηση που εμφανίστηκε στις Αγγλοσαξονικές χώρες κατά τον 20ο αιώνα ως αντίδραση κατά της εξάπλωσης του νεοεγελιανισμού, δηλαδή της «ιδεοκρατικής μεταφυσικής».

Την πρώτη ομάδα των Νεορεαλιστών απετέλεσαν το 1910 έξι Αμερικανοί καθηγητές της Φιλοσοφίας οι W. Montague, R. Perry, E. Holt,  W. Marvin,  W. Pitkin  και E. Spoulding. Αυτοί στην αρχή δημοσίευσαν στο «Journal of Philosophy» το «Πρόγραμμα των 6 Ρεαλιστών». Το 1912 δημοσίευσαν έναν τόμο, στον οποίο εξέθεταν τις φιλοσοφικές ιδέες τους με την επωνυμία «Ο Νέος Ρεαλισμός».

Με την πάροδο του χρόνου ο Νεορεαλισμός διαχωρίστηκε σε δύο κλάδους:
στον Αγγλικό: με αντιπροσώπους τον Bertrant  Russel,  S. Alexander, G. Moore,  T. Nunn,  A. Wolf και G. Stout. Η θεμελιώδης φιλοσοφική αρχή του κλάδου αυτού του Νεορεαλισμού είναι η πίστη στην ύπαρξη ενός αντικειμενικού κόσμου με όλες τις ιδιότητες τις οποίες αποκαλύπτει ότι υπάρχουν σ΄ αυτόν η αίσθηση.
στον Αμερικανικό:  με οπαδούς τους προηγουμένως έξι μνημονευόμενους καθηγητές, καθώς και τους  F. Woodbridge, G. Fullerton και  Mc Gilvary. Ο κλάδος αυτός φέρεται πολύ πιο ριζοσπαστικός στην καταπολέμηση της μεταφυσικής ιδεοκρατίας. Ως πραγματικά δεδομένα δέχεται μόνο τον ανθρώπινο φυσικό οργανισμό και το πέριξ αυτού περιβάλλον. Τα ψυχικά φαινόμενα θεωρούνται κατά βάθος φυσικά, δυνάμενα να αναχθούν σε αντιδράσεις του οργανισμού στο περιβάλλον του.

Οι Αμερικανοί Νεορεαλιστές ως προς τη ψυχολογική έρευνα ακολουθούν τη ψυχολογία της «συμπεριφοράς», η οποία και εξετάζει τη ψυχική ζωή θεωρώντας ότι αυτή ως σύνολο αντιδραστικών απαντήσεων σε ερεθισμούς, χωρίς να λαμβάνει υπ΄ όψη τα φαινόμενα της ψυχολογικής αυτοσυνειδησίας.

Επίσης, στους Νεορεαλιστές συγκαταλέγονται και οι Ουάιτχεντ, Μπρόουντ και ο Άυερ.

Επιστημολογικές θεωρίες
Μονισμός
Θεμελιώδεις μονάδες μέτρησης του Διεθνούς Συστήματος Μονάδων

Στη φυσική υπάρχουν επτά θεμελιώδη μεγέθη και δύο συμπληρωματικά με τη βοήθεια των οποίων ορίζονται τα υπόλοιπα μεγέθη της. Οι μονάδες μέτρησης των μεγεθών αυτών μπορούν να δομήσουν ένα σύστημα μέτρησης. Παρακάτω παρουσιάζονται οι επτά θεμελιώδεις μονάδες που δομούν το Διεθνές Σύστημα Μονάδων (S.I.) που με νόμο του ελληνικού κράτους καθιερώθηκε στην Ελλάδα το 1959.
Οι ορισμοί των θεμελιωδών μονάδων βασίζονται σε σταθερές της φύσης και της φυσικής, γίνονται με έναν λειτουργικό τρόπο και σε αρκετές περιπτώσεις υποβοηθούνται από άλλες θεμελιώδεις μονάδες. Οδηγούν πάντα σε μοναδικό αποτέλεσμα με τη μεγαλύτερη δυνατή ακρίβεια.

Ορισμοί

Παρατηρήσεις 
 Το χιλιόγραμμο είναι η μοναδική θεμελιώδης μονάδα που ορίζεται με πρότυπο. Αντίγραφα του πρότυπου χιλιόγραμμου υπάρχουν σε διάφορα διεθνή ιδρύματα μετρολογίας διαφόρων χωρών. Τα εθνικά αυτά πρότυπα συγκρίνονται συχνά μεταξύ τους για έλεγχο αποκλίσεων.
 Ο ορισμός του μέτρου βασίζεται στην ταχύτητα του φωτός στο κενό c=299.792.458 m/s που είναι σταθερά της φύσης.
 Το δευτερόλεπτο ορίζεται από μία ιδιότητα του καίσιου-133 και για αυτό το λόγο τα ατομικά ρολόγια που βασίζονται σ’ αυτό το στοιχείο θεωρούνται αρκετά ακριβή. Τέτοια ρολόγια υπάρχουν στους δορυφόρους του συστήματος GPS. Τα διάφορα διεθνή ιδρύματα μετρολογίας διαθέτουν ρολόγια μεγαλύτερης ακρίβειας τα οποία όμως πρέπει να είναι συγχρονισμένα. Για να συγχρονιστούν δύο ιδρύματα χρησιμοποιούν ως ενδιάμεσο το ρολόι ενός δορυφόρου GPS ορατού και από τα δύο.
 Ο ορισμός του αμπέρ είναι περισσότερο θεωρητικός καθώς η βαθμονόμηση ηλεκτρικών οργάνων γίνεται με άλλη μέθοδο.
 Το τριπλό σημείο του νερού είναι το σημείο στο οποίο μπορούν να συνυπάρχουν οι τρεις φυσικές καταστάσεις του νερού: πάγος, υγρό νερό, υδρατμός.
 Σε 0,012 χιλιόγραμμα καθαρού άνθρακα-12 (12C) περιέχονται 6,02214199×1023 άτομα άνθρακα. Ο αριθμός αυτός ονομάζεται αριθμός Avogadro και συμβολίζεται με ΝΑ. Το μολ (mol) είναι η ποσότητα ΝΑ διακεκριμένων σωματίων.
 Η καντέλα μπορεί να οριστεί με τη βοήθεια άλλων μονάδων του διεθνούς συστήματος και κανονικά δεν είναι θεμελιώδης. Διατηρείται στον πίνακα των θεμελιωδών μονάδων για ιστορικούς λόγους.

Δείτε επίσης 
Διεθνές Σύστημα Μονάδων

Εξωτερικοί σύνδεσμοι 
 Διεθνές Γραφείο Μέτρων και Σταθμών 
 Εθνικό Ίδρυμα Μετρολογίας

Μονάδες μέτρησης

Ανάλυση διαστάσεων
Σάρον Στόουν

Η Σάρον Στόουν (Sharon Yvonne Stone, 10 Μαρτίου 1958) είναι Αμερικανίδα ηθοποιός.

Γεννήθηκε στο Meadville της Πεννσυλβάνια και έγινε γνωστή από το ρόλο της Κάθριν Τράμελ που έπαιξε στην ταινία Βασικό Ένστικτο (Basic Instinct, 1992).

Φιλμογραφία 

 Ολική Επαναφορά  (1990) (Total Recall), του Πωλ Βερχόφεν, με το Άρνολντ Σβαρτζενέγκερ
 Το Ημερολόγιο ενός Εκτελεστή (1991) (Diary of a Hitman), του Ρόι Λόντον, με τους Φόρεστ Γουίτακερ, Σέριλιν Φεν και Τζίμι Μπελούσι 
 Βασικό Ένστικτο (1992) (Basic Instinct), του Πωλ Βερχόφεν, με το Μάικλ Ντάγκλας
 Γρήγορη και Θανάσιμη (1995) (The Quick and the Dead), του Σαμ Ράιμι, με τους Τζιν Χάκμαν και Ράσελ Κρόου
 Καζίνο (1995) (Casino), του Μάρτιν Σκορσέζε, με τους Ρόμπερτ Ντε Νίρο και Τζο Πέσι
 Σφαίρα (1998), (Sphere), του Μπάρι Λέβινσον
 Η μούσα (1999), (The Muse), του Άλμπερτ Μπρουκς
 Σπασμένα λουλούδια (2005), (Broken Flowers), του Τζιμ Τζάρμους
 Βασικό Ένστικτο 2 (2006), (Basic Instict), του Μάικλ Κέιτον Τζόουνς

Παραπομπές

Εξωτερικοί σύνδεσμοι 
 
  
 https://web.archive.org/web/20060411153730/http://www.cinema-stars.com/sharon/
 https://web.archive.org/web/20060330033340/http://www.askmen.com/women/actress_60/90_sharon_stone.html
 http://movies.yahoo.com/shop?d=hc&cf=gen&id=1800012230
 https://web.archive.org/web/20100723100501/http://www.sonypictures.com/movies/basicinstinct2/

Βραβευμένοι με Χρυσή Σφαίρα
Αμερικανίδες ηθοποιοί κινηματογράφου
Αμερικανίδες ηθοποιοί τηλεόρασης
Σταθμός Συγγρού-Φιξ (Μετρό Αθήνας)

Ο Σταθμός Συγγρού-Φιξ είναι σταθμός του μετρό της Αθήνας, επί της γραμμής 2. Βρίσκεται στην Αθήνα και πήρε το όνομά του από τη Λεωφόρο Ανδρέα Συγγρού, κάτω από την οποία βρίσκεται, καθώς και από το επίσης υπερκείμενό του παλαιό εργοστάσιο της ζυθοποιίας Φιξ. Εγκαινιάστηκε στις 15 Νοεμβρίου 2000. Είναι υπόγειος και διαθέτει δύο πλευρικές αποβάθρες.

Στα αρχικά σχέδια κατασκευής της γραμμής 2 του μετρό και κατά τη μεγαλύτερη διάρκεια της κατασκευής του, ο σταθμός Συγγρού-Φιξ αναφερόταν με την ονομασία Νέος Κόσμος, η οποία προερχόταν από την παρακείμενη αθηναϊκή συνοικία του Νέου Κόσμου (ο σταθμός που είναι σήμερα γνωστός ως σταθμός Νέου Κόσμου ήταν τότε γνωστός με το όνομα Ανάλατος από την παρακείμενη οδό Μάχης Αναλάτου και δεν πρέπει να συγχέεται με τον σταθμό Συγγρού-Φιξ). Κατά τη διάρκεια της κατασκευής της γραμμής Σεπολίων - Δάφνης αποφασίστηκε η μετονομασία του σταθμού στο σημερινό του όνομα.

Από τις 19 Ιουλίου 2004, ο σταθμός Συγγρού-Φιξ προσφέρει τη δυνατότητα μετεπιβίβασης μεταξύ του μετρό και του τραμ της Αθήνας, μέσω της στάσης τραμ Φιξ της γραμμής 6, η οποία βρίσκεται επιφανειακά και δίπλα από τον σταθμό του μετρό.

Υπόγειος χώρος στάθμευσης 
Ο σταθμός διαθέτει ελεγχόμενο υπόγειο χώρο στάθμευσης συνολικής χωρητικότητας 642 θέσεων και 24ωρης λειτουργίας. Εκτείνεται σε έξι υπόγεια επίπεδα και συνδέεται απευθείας με τον χώρο επικυρώσεως εισιτηρίων μέσω υπόγειας διόδου. Παρέχει επίσης τη δυνατότητα ηλεκτρονικής πληροφόρησης για τις ελεύθερες θέσεις.  Ο χώρος στάθμευσης του Σταθμού Συγγρού-Φιξ είναι επί του παρόντος ο μεγαλύτερος σε χωρητικότητα του Μετρό Αθήνας.

Σταθμός ανταπόκρισης με αστικά και υπεραστικά λεωφορεία 
Πάνω από τον σταθμό του μετρό βρίσκεται ο σταθμός ανταπόκρισης με αστικά λεωφορεία ΟΑΣΑ, στον οποίο έχει αφετηρία 2 λεωφορειακών γραμμών (Β2 και 910) και διέρχονται άλλες 13 (Α2,Τ4, Τ5, 1, 5, 15, 10, 040, 550, 106, 126, 136, 137). Ο σταθμός διαθέτει ράμπες, κυλιόμενες σκάλες, ανελκυστήρες, καθώς και απευθείας υπόγεια σύνδεση με τον Σταθμό του Μετρό. 

Μελλοντικά θα είναι αφετηριακός σταθμός των ΚΤΕΛ προς Ανάβυσσο, Παλαιά Φώκαια και Σούνιο.

Σημεία ενδιαφέροντος πέριξ του σταθμού 
 Εθνικό Μουσείο Σύγχρονης Τέχνης

Είσοδοι - Έξοδοι 
 Συγγρού / Καλλιρρόης
 Συγγρού / Δράκου  (στάση Γαργαρέττα)

Δομή σταθμού

Φωτογραφίες

Παραπομπές 

Συγγρού-Φιξ
Συγγρου-Φιξ
Αρχαία Ολυμπία Ηλείας

Η Αρχαία Ολυμπία (όνομα του σύγχρονου οικισμού) ή Ολύμπια(παλαιότερα) αποτελεί χωριό και δήμο της Ηλείας. Είναι χτισμένη στους πρόποδες βουνού, μέσα στην κοιλάδα όπου ρέει ο Αλφειός ποταμός. Στην ίδια θέση βρισκόταν η ιερή άλτη της Αρχαίας Ολυμπίας. Ολόγυρα υπάρχουν χαμηλοί λόφοι, σε έναν από τους οποίους έχτισε ο Ανδρέας Συγγρός το μουσείο της Ολυμπίας.

Στο χωριό, που βρίσκεται πολύ κοντά στον αρχαιολογικό χώρο, σε υψόμετρο 63 μέτρων, βρίσκεται σε απόσταση 23 χλμ. από τον Πύργο. Στο χωριό, υπάρχει πλήθος ξενοδοχείων και εστιατορίων προκειμένου να εξυπηρετούνται οι τουρίστες και οι επισκέπτες που φτάνουν εκεί από διάφορα μέρη του κόσμου για να θαυμάσουν τις αρχαιότητες. Το μουσείο της είναι από τα πλουσιότερα της Ελλάδας. Περιλαμβάνει τον Ερμή του Πραξιτέλη καθώς και άλλα θαυμάσια αγάλματα και γλυπτά. Οι κάτοικοι του χωριού ασχολούνται με τη γεωργία και κυρίως με τον τουρισμό καθ' όλη τη διάρκεια του χρόνου.

Σήμερα, αποτελεί την έδρα του Δήμου Αρχαίας Ολυμπίας, ενώ και παλαιότερα αποτελούσε έδρα του ομώνυμου Καποδιστριακού δήμου, μικρότερου σαφώς σε έκταση.

Πληθυσμός

Μεταφορές 
Στην Αρχαία Ολυμπία, λειτουργούσε ο ομώνυμος σιδηροδρομικός σταθμός που εξυπηρετουσε το χωριό συνδέοντάς το με το Κατάκολο και τον Πύργο.

Διοικητική ιστορία 
Ο δήμος Αρχαίας Ολυμπίας (Αχαΐας και Ήλιδος) λειτούργησε ως κοινότητα από τις 28 Αυγούστου 1912 και το 1930 υπήχθη στον νομό Ηλείας. Στις 8 Σεπτεμβρίου 1942 αναγνωρίστηκε σε δήμο.

Κοινοτάρχες και δήμαρχοι

Παραπομπές 

Χωριά του νομού Ηλείας
Δήμος Αρχαίας Ολυμπίας
 ‎
Άγιος Μπρούνο της Κολωνίας

Άγιος Μπρούνο της Κολωνίας (Κολωνία περίπου 1030 - † 6 Οκτωβρίου 1101), ιδρυτής του Τάγματος των Καρθουσιανών. Ήταν διάσημος δάσκαλος στην Ρενς της Γαλλίας, καθώς και σύμβουλος του πρώην μαθητή του, Πάπα Ουρβανού του Β'. 

Έγραψε σχόλια επί των Ψαλμών του Δαυίδ.

Η μνήμη του εορτάζεται στις 6 Οκτωβρίου.

Εξωτερικοί σύνδεσμοι 
 Catholic Encyclopedia: St. Bruno
 http://www.saintbruno.org International Fellowship of St. Bruno

Μπρουνο
Θρησκευτικά τάγματα
Κολωνία
Ζανγκ Ζιγί

Η Ζανγκ Ζιγί (章子怡, προφέρεται Τζανγκ Ζιγί, 9 Φεβρουαρίου 1979) είναι Κινέζα ηθοποιός.

Γεννήθηκε στις 9 Φεβρουαρίου 1979 στο Πεκίνο της Κίνας. Οι γονείς της την έστειλαν σε μικρή ηλικία σε ιδιωτικό σχολείο, το οποίο η Ζανγκ πραγματικά μισούσε και ανυπομονούσε να το εγκαταλείψει. Ιδέα των γονιών της ήταν επίσης να σπουδάσει χορό στην Ακαδημία Χορού του Πεκίνου και να ακολουθήσει καριέρα σ'αυτόν το χώρο. Η Ζανγκ Ζιγί όμως είχε άλλα σχέδια. Στα 19 της χρόνια, ο Τζανγκ Γιμόου της προσέφερε ένα ρόλο στο Ο δρόμος για το σπίτι, ο οποίος την έκανε γνωστή. Από τότε έχει πρωταγωνιστήσει σε μια σειρά επιτυχημένων ταινιών που την έχουν καθιερώσει ως μία από τις διασημότερες Ασιάτισσες ηθοποιούς. Αρχικά συμμετείχε μόνο σε ασιατικές παραγωγές και δεν γνώριζε καν αγγλικά. Αργότερα βέβαια πρωταγωνίστησε και σε πολλές παραγωγές του Χόλυγουντ και μάλιστα με μεγάλη επιτυχία. Έχει συνεργαστεί με αξιόλογους σκηνοθέτες, όπως ο Τζανγκ Γιμόου, ο Ανγκ Λι, ο Γουόνγκ Καρ Γουάι και ο Ρομπ Μάρσαλ. Το 2001 κέρδισε το βραβείο β' γυναικείου ρόλου στα Independent Spirit Awards, ενώ το 2005 κέρδισε το βραβείο καλύτερης ηθοποιού στα Hong Kong Film Awards για την ταινία 2046. Υπήρξε και υποψήφια στα βραβεία BAFTA, το 2001 για την ταινία Τίγρης και δράκος, το 2005 για την ταινία Ιπτάμενα στιλέτα και το 2006 για την ταινία Αναμνήσεις μιας Γκέισας. Επίσης, το 2006 ήταν υποψήφια για Χρυσή Σφαίρα και Βραβείο Σωματείου Ηθοποιών για την ταινία Αναμνήσεις μιας Γκέισας. Η Ζανγκ είναι ιδιαίτερα προσεκτική με την προσωπική της ζωή, την οποία προφυλάσσει από τα φώτα της δημοσιότητας.

Φιλμογραφία 
 (1999) Ο δρόμος για το σπίτι (The Road Home), του Τζανγκ Γιμόου. Τιμήθηκε με την Ασημένια Άρκτο στο Φεστιβάλ του Βερολίνου.
 (2000)Τίγρης και δράκος (Crouching Tiger, Hidden Dragon), του Άνγκ Λι.
 (2001) Musa.
 (2001) Αλεξίσφαιροι Ντετέκτιβ 2 (Rush Hour 2).
 (2001) The Legend of Zu.
 (2002) Ήρωας (Hero) του Ζανγκ Γιμού.
 (2003) Purple Butterfly.
 (2003) My Wife is a Gangster 2.
 (2004) Τα ιπτάμενα στιλέτα (House of Flying Daggers), του Ζανγκ Γιμού.
 (2004) 2046, του Γουόνγκ Καρ Γουάι.
 (2004) Jasmine Women.
 (2005) Princess Racoon.
 (2005) Αναμνήσεις μιας γκέισας (Memoirs of a Geisha), του Ρομπ Μάρσαλ.
 (2006) The Banquet.
 (2007) TMNT.
 (2008) Forever Enthralled.
 (2008) Horsemen.
 (2009) Sophie's Revenge.
 (2009) The Founding of a Republic.
 (2010) The Grand Master.
 (2010) The Era of Magic.

Παραπομπές

Εξωτερικοί σύνδεσμοι 
 http://www.mic.gr/cinema.asp?id=26348
 H Ζανγκ Ζιγί στο Internet Movie Database
 http://www.helloziyi.us/
 Επίσημη ιστοσελίδα της ταινίας Memoirs of a Geisha

Ζανγκ, Ζιγί
Μαίρη Σέλλεϋ

Η Μαίρη Ουόλλστονκραφτ Σέλλεϋ (Mary Wollstonecraft Shelley, Λονδίνο, 30 Αυγούστου 1797 –  Λονδίνο, 1 Φεβρουαρίου 1851) ήταν Αγγλίδα συγγραφέας και σύζυγος του ρομαντικού ποιητή Πέρσυ Σέλλεϋ, γνωστή για το μυθιστόρημά της Φρανκενστάιν ή ο Σύγχρονος Προμηθέας.

Βιογραφία
Η Μαίρη Σέλλεϋ γεννήθηκε στο Σόμερς Τάουν του Λονδίνου το 1797 και ήταν κόρη του πολιτικού φιλοσόφου Ουίλλιαμ Γκόντγουϊν και της φεμινίστριας συγγραφέως Μαίρυ Ουόλλστονκραφτ. Η μητέρα της απεβίωσε 11 μέρες μετά τη γέννηση της. Την ανατροφή της ανέλαβε ο πατέρας της, Ουίλλιαμ Γκόντγουιν. Η Μαίρη έλαβε μια εξαιρετική εκπαίδευση, η οποία ήταν πολύ ευρεία και ριζοσπαστική για την εποχή της. Ο πατέρας της, όταν η ίδια ήταν 15 ετών, την περιέγραψε ως τολμηρή, αποφασιστική και με "κοφτερό" μυαλό. Το 1812, ο Γκόντγουιν την έστειλε να μείνει σε ένα σπίτι φίλων, των Μπάξτερς, στην Σκωτία. Εκεί γνώρισε και ερωτεύτηκε τον ποιητή Πέρσυ Σέλλεϋ, ο οποίος την απήγαγε το 1814 στην Ελβετία. Παντρεύτηκαν μετά τον θάνατο της γυναίκας του Σέλλεϋ, Χάριετ Γουέστμπρουκ. Απέκτησαν 4 παιδιά εκ των οποίων τα τρία πέθαναν σε πολύ μικρή ηλικία. Το 1816 κατά τη διάρκεια ταξιδιού με τον Σέλλεϋ και ενώ φιλοξενούνταν στη βίλα του ποιητή Λόρδου Μπάυρον στην Λίμνη της Γενεύης, ξεκίνησε να γράφει το μυθιστόρημα Φρανκενστάιν. Το έργο ολοκληρώθηκε το 1817 και εκδόθηκε το 1818. Μετά το θάνατο του συζύγου το 1822 της αφοσιώθηκε στη συγγραφή.

Κυριότερα έργα 
 Φρανκενστάιν ή ο Σύγχρονος Προμηθέας (Frankenstein: or, The Modern Prometheus), 1818
 Η Βαλπέργκα (Valperga), 1823
 Ο τελευταίος άνθρωπος, (The Last Man), 1826
 Φόκνερ (Falkner), 1837
 Ημερολόγιο ενός ταξιδιού έξι εβδομάδων (Journal of a Six Weeks’ Tour), 1814,  για ένα ταξίδι με τον Σέλλεϋ.

Παραπομπές

Εξωτερικοί σύνδεσμοι 

 Βιογραφία της Μαίρυ Σέλλεϋ
 Άρθρο του Πανεπιστημίου Brandeis για τη ζωή και το έργο της Μαίρυ Σέλλεϋ
 Free audiobook του Φρανκεστάϊν από το LibriVox
 Βιογραφία

Άγγλοι μυθιστοριογράφοι
Άγγλοι διηγηματογράφοι
Άγγλοι θεατρικοί συγγραφείς
Άγγλοι δοκιμιογράφοι
Εσουατίνι

Το Εσουατίνι, επισήμως Βασίλειο του Εσουατίνι, (σισουάτι: Umbuso weSwatini, αγγλικά: Kingdom of Eswatini) και παλιότερα γνωστό ως Σουαζιλάνδη, είναι ένα περίκλειστο κράτος στη νότια Αφρική, ανάμεσα στη Νότια Αφρική και τη Μοζαμβίκη. Έχει έκταση 17.363 τ.χλμ. και πληθυσμό 1.202.000 κατοίκους, σύμφωνα με τη μέση εκτίμηση των Ηνωμένων Εθνών για το 2022. Πρωτεύουσά της είναι η Μπαμπάνε. Η χώρα πήρε το όνομά της από τους Ζουάζι, μια φυλή Μπαντού.

Ο ανώτατος άρχοντας της χώρας, βασιλιάς Μσουάτι Γ΄, κυβερνά ως απόλυτος μονάρχης. Κατακρίνεται από την παγκόσμια κοινή γνώμη λόγω του προκλητικά πολυδάπανου τρόπου ζωής του σε μια τόσο φτωχή χώρα.

Ονομασία 
Η παλαιά ονομασία της χώρας, Σουαζιλάνδη, οφείλει το όνομά της σε φυλή Μπαντού που εγκαταστάθηκαν εκεί, τους Ζουάζι. Η Σουαζιλάνδη μετονομάστηκε σε Εσουατίνι το 2018, ενώ χρησιμοποιούνται και οι εναλλακτικές ονομασίες «Σουατίνη» ή «Νγκουάνη».

Ιστορία 

Ευρήματα μαρτυρούν την ανθρώπινη παρουσία στο Εσουατίνι από τις αρχές τις Λίθινης εποχής πριν από περίπου 200.000 χρόνια. Αντίστοιχα προϊστορικές τοιχογραφίες σε βράχους χρονολογούνται από πριν 25.000 χρόνια και μέχρι και τον 19ο αιώνα.

Οι πρώτοι κάτοικοι της περιοχής ήταν οι κυνηγοί τροφοσυλλέκτες Κοϊσάν, οι οποίοι σταδιακά αντικαταστάθηκαν από τις φυλές Μπαντού λόγω μεταναστεύσεων από τις περιοχές των λιμνών βορειότερα.

Διακυβέρνηση 
Βασιλιάς στη χώρα από το 1986 είναι ο Μσουάτι Γ΄ και πρωθυπουργός, από τις 19 Ιουλίου 2021 είναι ο Κλεόπας Ντλαμίνι.

Εκλογές 

Στο Εσουατίνι διεξάγονται εκλογές για Βουλή. Οι πρώτες εκλογές μετά την ανεξαρτησία το 1968 διεξήχθησαν στις 16-17 Μαΐου 1972. Για τρίτη συνεχή φορά το αποτέλεσμα ήταν νικητήριο για το Εθνικό Κίνημα Ιμποκόντβο, το οποίο κέρδισε τις 21 από τις συνολικά 24 έδρες της βουλής. Δικαίωμα ψήφου στις εκλογές έχουν όσες και όσοι είναι ηλικίας 18 ετών και άνω.

Δημογραφία 
Το Εσουατίνι είναι ένα από τα φτωχότερα κράτη. Το «προσδόκιμο ζωής» στο σύνολο του πληθυσμού, σύμφωνα με εκτιμήσεις του 2019 του Παγκόσμιου Οργανισμού Υγείας ήταν 57,7 χρόνια (53,4 χρόνια οι άνδρες και 63,2 οι γυναίκες).

Υγεία 
Στη χώρα μείζον πρόβλημα παραμένει η μόλυνση από τον ιό HIV. Πάνω από 40% των εγκύων γυναικών στο κράτος έχουν νοσήσει από HIV, σύμφωνα με στοιχεία που ανακοινώθηκαν το 2009.

Επικοινωνίες και μεταφορές 

Τον Απρίλιο του 2009 η ΕΕ συμπεριέλαβε τη χώρα στον κατάλογο με τους αερομεταφορείς που απαγορεύεται να εκτελούν πτήσεις προς τα 27 κράτη μέλη, για λόγους ασφαλείας. Η οδήγηση γίνεται στα αριστερά και οι δρόμοι δεν προστατεύονται με συρματοπλέγματα, όπως στην γειτονική Νότια Αφρική, με αποτέλεσμα οι οδηγοί να βρίσκονται σε τακτά χρονικά διαστήματα αντιμέτωποι με τα κοπάδια που βόσκουν χωρίς ανθρώπινη επιτήρηση.

Διοικητική διαίρεση  

Το Εσουατίνι χωρίζεται σε 4 συνοικίες και περαιτέρω σε 58 Tinkhundla. Οι τέσσερις συνοικίες είναι οι Χνόχο, Μανζίνι, Σισελουένι και Λουμπόμπο. Η πρωτεύουσα βρίσκεται στη συνοικία Χνόχο.

Παραπομπές

Εξωτερικοί σύνδεσμοι 

 Σουαζιλάνδη: Αγώνας ενάντια στην καταπίεση και τη διαφθορά της εξουσίας... (Ριζοσπάστης, 03/08/2003)
 Η κυβέρνηση του Εσουατίνι 

 
Περίκλειστα κράτη